stanford-oval/wikipedia huggingface dataset:
Genever

Hollantilaista geneveriä
Genever on alankomaalainen katajanmarjaviina. Se kehitettiin ruoansulatusvaivoihin 1500-luvulla Hollannissa ja Belgiassa, ja se on ginin kantamuoto. Genever on Hollannissa edelleen erittäin suosittu alkoholijuoma.
Geneverit tislataan useaan kertaan ruis-, ohra- ja maissimaltaiden sekoituksesta, jolloin juomaan jää viljan maku. Viimeisessä tislauksessa lisätään mausteet, kuten anis, korianteri ja katajanmarjat ja muut kasvit tislaamoon oman reseptin mukaan. Makua pehmennetään pienellä määrällä sokeria.
Vanha genever, ”oude”, on oljenkeltaista, makeaa ja aromaattista.
Lääketieteen professori Franciscus de la Boë Sylvius käytti jo 1600-luvulla geneverin tapaisia alkoholipitoisia yrttijuomia lääkityksenä.
Hollannin vanhin geneverkaupunki on Schiedam, Belgiassa merkittävin on Hasselt, jossa sijaitsee kansallinen genevermuseo.
Genevertyyppejä

Jonge jenever (nuori genever), alkoholipitoisuus vähintään 35 prosenttia, mallastisleen osuus enintään 15 %. Väritön.
Oude jenever (vanha genever), alkoholipitoisuus vähintään 35 %, mallastisleen osuus vähintään 15 %, saa olla karamellivärillä värjätty.
Graanjenever (viljageneveri), ei mallastisleitä.
Korenwijn, jonka alkoholipitoisuus on oltava vähintään 38 % ja mallastisleen 51 %, saa olla värjätty.
Nykyään on myös vaniljalla, suklaalla ja hedelmin maustettuja geneverviinoja.
Geneettinen determinismi

Geneettinen determinismi (biologinen determinismi) on yleisnimitys teorioille, joiden mukaan ihmisen persoonallisuus ja sosiaalinen käytös johtuvat yksilön ja hänen ryhmänsä biologiasta.
Geneettiselle determinismille on vaikea antaa yksiselitteistä ja tarkkaa määritelmää. Kuitenkin kirjallisuudesta löytyvistä määritelmäelementeistä tärkein on käsitys siitä, että genetiikka määrää yksilön tulevaisuuden ja sen ominaisuudet.
Geneettisen determinismin mukaisesti melkein kaikki ihmisen monimutkainen käytös, kuten persoonallisuus, älykkyys, rikolliset ja antisosiaaliset taipumukset, seksuaalisuus, sekä monet sairaudet, kuten masennus- ja ahdistuneisuusoireyhtymät, ovat jollain tasolla geenien vaikutuksen alaista tai määräämää käytöstä. Kuitenkin suurin osa näistä geneettisistä vaikutuksista on ympäristön ja geenien vuorovaikutukseen kytkeytyneitä. Huomioitavaa on myös se, että ihmisellä on kyky hakeutua erilaisiin ympäristöihin, ja tämän vuoksi geenien ja ympäristön korrelaatio johtaa yksilön aivojen kehittymiseen ainutlaatuisella ja ennustamattomalla tavalla.
Historia > Kuinka saanut alkunsa

Geneettisen determinismin alkuaikoina teorioita rakennettiin varhaisen genetiikan ymmärryksen ja Gregor Mendelin töiden varaan. 1700- ja 1800-luvuilla geneettinen determinismi perustui useimmiten hatariin ja kiistanalaisiin perinnöllisyyden ideoihin. Koska tuolloin perinnöllisyyden tutkiminen suoraan oli vielä mahdotonta muun muassa työmenetelmien puuttumisen vuoksi, tutkijat mittasivat ihmisen anatomisia ja fysiologisia piirteitä ja yrittivät yhdistää ne yksilön persoonallisiin ja henkisiin piirteisiin. Esimerkiksi korkeiden poskipäiden ja kulmakaarien uskottiin kertovan rikollisista taipumuksista.  Tästä geneettisen determinismin aikakaudesta mainittakoon esimerkkinä Cesare Lombroso, joka oli 1800-luvulla vaikuttanut kriminaaliantropologian perustaja, jonka mukaan rikollisuus on henkilön fyysisissä piirteissä näkyvä perinnöllinen “atavistinen”(atavismi) ominaisuus.
1900-luvulla mendelistisen genetiikan kasvu näkyi myös geneettisen determinismin teorioissa. Negatiivisten ominaisuuksien ja piirteiden ajateltiin johtuvan viallisista geeneistä. Genetiikan menetelmien kehittymisen myötä näitä viallisia geenejä pyrittiin jäljittämään DNA:sta. Suurin osa geneettisen determinismin historiasta on ollut yleisesti negatiivisina pidettyjen ominaisuuksien periytymisen tutkimusta. Vaikka monet tutkijat pitivät fyysisten poikkeamien ja geneettisten poikkeavuuksien yhteyttä todennäköisenä, väite psyykkisten sairauksien ja sosiaalisesti tuomittavan käytöksen perinnöllisyydestä oli kiistanalainen. Tämä johtui osittain luotettavan geneettisen datan saamisen vaikeudesta, mutta myös ympäristön ja geenien vuorovaikutuksesta saadun tiedon lisääntymisestä. Geneettisten- ja ympäristötekijöiden vaikutusten erottaminen toisistaan psyykkisiä ja käyttäytymisen piirteitä tutkittaessa on edelleen haastava tehtävä.
Historia > Tieteellinen rasismi

Käsite ihmisen jakamisesta rotuihin siirtyi tieteeseen 1600-luvulla. Rotukäsite ja biologia ovat malliesimerkki sosiaalisesta konstruktionismista, jossa taustaoletuksena on tiedon ja käsitteiden yhteisöllinen rakentuminen. Tutkijat eivät toimi poliittisessa tyhjiössä, minkä vuoksi ajan politiikka voi vaikuttaa tieteeseen ja tiede politiikkaan.  Fylogeneettiset- ja geneettiset menetelmät eivät tue ihmisen jakamista rotuihin. Rotukäsite ei ole ihmisen biologiaan kuuluva, geneettisesti järkeenkäypä luokittelutapa, vaan sosiaalinen käsite.
Näitä erilaisia “tieteellisiä” rotuluokitteluja on paljon, mutta niitä yhdistävät neljä teemaa: 1. havaitut erot luokkien välillä nähdään alemmuutena, 2. jokin ryhmä asetetaan luokittelun huipulle subjektiivisten arvioiden perusteella, 3. persoonallisuuteen ja sosiaaliseen käytökseen liittyvät piirteet yhdistetään fyysisiin ominaisuuksiin, 4. rajalinjojen veto mahdollistaa ihmisen muuntelun luokittelun.
Samuel Mortonin työ kallojen parissa on malliesimerkki tieteellisestä rasismista 1800-luvulla. Morton jakoi ihmiset viiteen eri luojan luomaan rotuun ja mittasi näiden ryhmien kallojen kokoa, määrittääkseen eri rotujen aivojen koon. Morton pönkitti työllään valkoihoisten asemaa, määrittämällä valkoihoisen rodun älykkäimmäksi roduksi, jonka luonnostaan kuului olla hierarkian huipulla.
Arthur Jensenin “How Much Can We Boost IQ and Scholastic Achievement” 1969 ilmestynyt artikkeli on myös yksi kohua herättänyt ja paljon väittelyä aiheuttanut julkaisu, jota ainakin osa tiedeyhteisöstä pitää tieteellisenä rasismina.
Geneettisen determinismin tutkimuskohteita > Älykkyyden periytyminen

Vaikka älykkyysosamäärä on käsitteenä yksinkertainen, sen periytyminen aiheutti kiivaita ja toistuvia väittelyitä 1900-luvulla. Osa tästä kiistelystä johtuu älykkyysosamäärän periytymisen heikosta karakterisoinnista. Suorat ja epäsuorat analyysimenetelmät yrittävät arvioida geenien merkitystä älykkyysosamäärään ilman ympäristön vaikutusta. Nämä analyysimenetelmät tuottavat hyvin erilaisia arvioita. Identtisiä kaksosia käytetään periytymisen tutkimukseen, koska näin kyetään pois lukemaan geneettiset vaikutukset ja voidaan keskittyä tutkimaan ympäristön vaikutuksia. Arvellaan että yksi mahdollinen syy kaksosten samanlaiseen älykkyysosamäärään voi johtua yhdessä vietetystä raskausajasta. Myös kaksosten, jotka ovat kasvaneet erillään on havaittu omaavan samanlaisen älykkyysosamäärän.
On kuitenkin havaittu, että ympäristötekijät, kuten asuinpaikka, urheilu, vanhempien ammatit ja tulotaso sekä koulutus vaikuttavat lapsen älykkyysosamäärän kehittymiseen. Lapsen ympäristön täytyy olla hyvä, jotta hänen älykkyysosamääränsä pystyy kehittymään täyteen potentiaaliinsa.
Geneettisen determinismin tutkimuskohteita > Rikollisten taipumusten periytyminen

Erään kaksostutkimuksen mukaan virallisesti dokumentoitu rikollinen käytös kasaantuu sukujen sisäisesti ja on peräisin geneettisistä ja suvun ympäristötekijöistä. Perinnölliset ja jaetun ympäristön riskit vaikuttavat merkittävästi väkivaltarikoksiin ja murtoihin. Tutkimuksen mukaan kaikkien rikostuomioiden perinnöllisyyden arviointiin olevan 45 % miehillä ja naisilla, ja ympäristö vaikutti alttiuden vaihteluun naisilla 18 % ja miehillä 27 %. Nämä tekijät voivat vaikuttaa naisiin ja miehiin eri tavalla, sillä tekijöiden on havaittu korreloivan keskivahvasti sukupuolten välillä.
Geneettisen determinismin tutkimuskohteita > Muita geneettisen determinismin tutkimuskohteita

Seksuaalisuuden periytyminen
Persoonallisuuspiirteiden periytyminen
Luonto vs kasvatus

Ihmisen käyttäytymistieteessä on ollut vahva kahtiajako, joista toisen mukaan ihmisen käytös johtuu geeneistä, ihmisen “luonnosta”, ja toisen mukaan ihmisen käytös on kasvatuksen eli ihmisen ympäristön tuote. Kasvatukseen katsotaan kuuluvaksi sen aikainen sosiaalinen ja kulttuurillinen ympäristö sekä lapsen vanhemmiltaan saama kasvatus, ravitsemus, koulutus ja sosiaalinen kanssakäyminen. Lisääntynyt ymmärrys geenien ja ympäristön vuorovaikutuksesta on hälventänyt tätä kahtiajakoa luonnon ja kasvatuksen välillä. Kaksoskokeet eri yhteiskunnissa ovat havainneet sekä geenien että ympäristön vaikuttavan ihmisen käytökseen
Gold (Kiiaran kappale)

| ”Gold” Kiiara |
| --- | --- | --- |

Singlen tiedot
 Albumilta: Low Kii Savage
 Äänitetty : 2015
 Julkaistu: 26. lokakuuta 2015
 Formaatti: digitaalinen lataus
 Tuottaja(t): Felix Snow
 Tyylilaji: elektropop, trap
 Kesto: 03.45
 Levy-yhtiö: Atlantic Records
Kiiaran muut singlet
|   | ”Gold” 2015 | ”Feels” 2016 |
Gold on yhdysvaltalaisartisti Kiiaran debyyttisingle. Sen julkaisi Atlantic Records hänen ensimmäisen, Low Kii Sawage EP:n johdantosinglenä 26. lokakuuta 2015. Kappaleen ovat sanoittaneet Kiiara sekä David Singer-Vine ja sen tuotannosta vastasi Felix Snow. Maaliskuussa 2016 kappaletta oli striimattu maailmanlaajuisesti yli 45 miljoonaa kertaa. Kappaleelle on toteutettu myös Kiiaran itse ohjaama musiikkivideo, joka julkaistiin hänen YouTube-kanavalla 21. maaliskuuta 2016. Videolla nähdään Kiiara juhlimassa mielenkiintoisten hahmojen kanssa.
"Gold" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Australiassa, Belgiassa, Bulgariassa, Kanadassa, Libanonissa, Romaniassa, Tanskassa ja Yhdysvalloissa. Lisäksi se on myynyt Australiassa kaksinkertaista ja Kanadassa sekä Yhdysvalloissa kolminkertaista platinaa.
Käännös suomeksi
Gkouverniótissan luostari

| Gkouverniótissan luostari Μονή Γκουβερνιώτισσας |
| --- | --- |
 Gkouverniótissan luostarin kirkko.
Sijainti:  Potamiés, Chersónisos, Iraklion, Kreeta, Kreikka
Koordinaatit:  35°15′37″N, 25°23′04″E
Kirkkokunta:  Kreetan kirkko
Hiippakunta:  Pétran ja Cherrónisoksen hiippakunta
Tyyppi:  entinen luostari
Perustettu:  1300-luku
Verkkosivut:  monasterygouverniotisa.gr
Lisää rakennusartikkeleitaArkkitehtuurin teemasivulla
Panagía (Neitsyt Maria) Gkouverniótissan luostari (myös Gouverniótissan luostari; kreik. Μονή Παναγίας Γκουβερνιώτισσας, Moní Panagías Gkouverniótissas) on ortodoksinen luostari Kreetan saarella Kreikassa. Se sijaitsee Chersónisoksen kunnassa lähellä Potamiésin kylää, noin 30 kilometriä itäkaakkoon Iraklionista. Luostari on omistettu Neitsyt Marian kuolonuneen nukkumiselle (Koímisi tis Theotókou).
Luostarin kirkon seinämaalauksia.
Gkouverniótissan luostari on perustettu venetialaisvallan aikana 1300-luvulla. Luostari ei ole enää toiminnassa, mutta sen kirkko toimii normaalina kirkkona.
Luostarin kirkko on ristinmuotoinen ja varustettu kupolilla. Sisältä kirkko on koristeltu seinämaalauksilla, jotka ovat peräisin vuodelta 1320, ja jotka kuuluvat Kreetan merkittävimpiin kirkkomaalauksiin. Kirkon puusta kaiverrettu ikonostaasi sekä sen ikoneita on esillä Kreetan historiallisessa museossa Iraklionissa. Kirkon lisäksi luostarista on säilynyt sen keljarakennuksia pääosin 1800-luvulta.
Aiheesta muualla

Kuvia tai muita tiedostoja aiheesta Gkouverniótissan luostari Wikimedia Commonsissa
Το μοναστήρι Παναγία η Γκουβερνιώτισσα. Luostarin verkkosivut. (kreikaksi)
Ginzburg

Ginzburg (ven. Гинзбург, Гинцбург, jidd. ‏גינצבורג, גינזבורג‎‎) on Günzburgin kaupungin nimeen perustuva sukunimi. Useimpien tämä nimisten henkilöiden esivanhemmat olivat Ulmista karkotettuja juutalaisia. Nimi on muun muassa seuraavien henkilöiden sukunimi:
Carlo Ginzburg (s. 1939), italialainen historioitsija, taidehistorioitsija ja kirjailija
Grigori Ginzburg (1904–1961), venäläinen pianisti
Jevgenija Ginzburg (1903–1977), venäläinen kirjailija
Joseph Ginzburg, Joseph G. Burg (1908–1990), ukrainalais-saksalainen toimittaja ja kirjailija
Lidia Ginzburg (1902–1990), neuvostoliittolainen kirjailija, kirjallisuukriitikko ja esseisti
Moisei Ginzburg (1892–1946), neuvostoliittolainen arkkitehti
Natalia Ginzburg (1916–1991), italialainen kirjailija
Semjon Ginzburg (1900–1943), neuvostoliittolainen panssarivaunujen suunnittelija
Vitali Ginzburg (1916–2009), neuvostoliittolainen fyysikko, Nobelin fysiikanpalkinnon saaja.
Gorefest

Gorefest esiintymässä 2005.
Gorefest on alankomaalainen death metal -yhtye joka toimi vuosina 1989–2009. Perustajajäseninä toimivat De Koeyer, Harthoorn, van Schaik ja Hoogendoorn. Gorefestin tämänhetkinen levy-yhtiö on Nuclear Blast.
Jäsenet

Jan Chris de Koeyer - laulu, basso
Frank Harthoorn - kitara
Boudewijn Vincent Bonebakker - kitara
Ed Warby - rummut
Jäsenet > Entiset jäsenet

Marc Hoogendoorn - rummut
Alex van Schaik - kitara
Diskografia

Tangled in Gore Demotape (1989)
Horrors in a Retarded Mind Demotape (1990)
Mindloss (1991)
False (1992)
Live Misery 7" Live EP (1992)
Promotape 1992 (1992)
The Eindhoven Insanity Live (1993)
Erase (1994)
Fear EP (1994)
Freedom CD/Single (1996)
Soul Survivor (1996)
Chapter 13 (1998)
La Muerte (2005)
Rise To Ruin (2007)
Gioachino Cantagalli

Gioachino Cantagalli (18. elokuuta 1825 Faenza – 13. elokuuta 1912) oli italialainen roomalaiskatolinen piispa. Hänet vihittiin papiksi 23. syyskuuta 1848 ja nimitettiin Cagli e Pergolan hiippakunnan johtoon 29. syyskuuta 1876. Piispaksi vihkiminen seurasi 29. lokakuuta. Pääkonsekraattorina toimi Vincenzo Moretti.
Cantagalli sai 10. marraskuuta 1884 nimityksen Faenzan piispaksi, jonka virkaan hänet asetettiin 27. maaliskuuta 1885. Hän kuoli virassa.
Gold (W&W:n kappale)

| ”Gold” W&W |
| --- | --- | --- |

Singlen tiedot
 Julkaistu: 18. joulukuuta 2020
 Formaatti: digitaalinen lataus, suoratoisto
 Tuottaja(t): Emy Perez, Roxanne Emery, W&W
 Tyylilaji: electro house
 Kesto: 02.49 (radioversio) 03.50 (pidennetty versio)
 Levy-yhtiö: Armada Music
W&W:n muut singlet
| ”Rave Love” 2020 | ”Gold” 2020 | ”Distant Memory” 2021 |
Gold on alankomaalaisen DJ-tuottajaduon W&W:n musiikkikappale. Sen julkaisi Armada Music digitaalisesti ladattavana singlenä 18. joulukuuta 2020. Kappaleen ovat sanoittaneet Emy Perez sekä Roxanne Emery, jotka myös tuottivat sen W&W:n kanssa. Kappaleen musiikkivideon ohjasi sekä tuotti The Replay Group ja se julkaistiin singlen julkaisupäivänä.
"Gold" ei ole toistaiseksi päässyt lainkaan singlelistoille. W&W on esittänyt kappaleen livenä muun muassa vuoden 2019 Tomorrowland-festivaalilla.
Gordy Hoffman

Gordy Hoffman (s. 19. lokakuuta 1964 Rochester, New York, Yhdysvallat) on yhdysvaltalainen elokuvaohjaaja ja käsikirjoittaja. Hän on ohjannut elokuvan A Coat of Snow (2005). Hän on käsikirjoittanut elokuvat Love Liza (2002) ja Stolen Poem (2004). Gordy Hoffman on näyttelijä Philip Seymour Hoffmanin isoveli. Hän opettaa käsikirjoittamista USC School of Cinematic Artsissa.
Palkinnot

Waldo Salt Screenwriting Award (2002)
Ehdokkuudet

Chlotrudis Award (2004)
Aiheesta muualla

Gordy Hoffman Internet Movie Databasessa. (englanniksi)
GP3 Ranskan Grand Prix 2018

|  GP3 Ranskan Grand Prix 2018 |
| --- | --- |
 2. osakilpailu 9 osakilpailusta kaudella 2018. 

Päivämäärä:  23. kesäkuuta 2018
Sijainti:  Le Castellet, Ranska
Rata:  Moottorirata   5,842 km
Lauantain kilpailu
Pituus:  20 kierrosta, 116,840 km
Sää:   Puolipilvinen
Paalupaikka
Kuljettaja:   Dorian Boccolacci  (MP Motorsport)
Aika:  1.50,615
Nopein kierros
Kuljettaja:   Anthoine Hubert  (ART Grand Prix)
Aika:  1.52,551 (kierroksella 17)
Palkintokoroke
Ensimmäinen:   Anthoine Hubert  (ART Grand Prix)
Toinen:   Nikita Mazepin  (ART Grand Prix)
Kolmas:   Giuliano Alesi  (Trident)
Sunnuntain kilpailu
Pituus:  15 kierrosta, 87,630 km
Sää:   Aurinkoinen
Nopein kierros
Kuljettaja:   Anthoine Hubert  (ART Grand Prix)
Aika:  1.52,934 (kierroksella 15)
Palkintokoroke
Ensimmäinen:   Callum Ilott  (ART Grand Prix)
Toinen:   Pedro Piquet  (Trident)
Kolmas:   Joey Mawson  (Arden International)
GP3 Ranskan Grand Prix 2018 oli GP3-kauden 2018 toinen osakilpailu, joka ajettiin 23.–24. kesäkuuta Paul Ricardin moottoriradalla Le Castelletissa Ranskassa.
Tulokset > Aika-ajot

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 22 |  Dorian Boccolacci | MP Motorsport | 1.50,615 |  | 1 |
| 2 | 2 |  Anthoine Hubert | ART Grand Prix | 1.50,697 | +0,082 | 2 |
| 3 | 6 |  Giuliano Alesi | Trident | 1.50,708 | +0,093 | 3 |
| 4 | 3 |  Nikita Mazepin | ART Grand Prix | 1.50,861 | +0,246 | 4 |
| 5 | 18 |  Leonardo Pulcini | Campos Racing | 1.50,880 | +0,265 | 5 |
| 6 | 24 |  Niko Kari | MP Motorsport | 1.50,900 | +0,285 | 6 |
| 7 | 1 |  Callum Ilott | ART Grand Prix | 1.50,904 | +0,289 | 7 |
| 8 | 8 |  Alessio Lorandi | Trident | 1.51,108 | +0,493 | 8 |
| 9 | 5 |  Pedro Piquet | Trident | 1.51,134 | +0,519 | 9 |
| 10 | 16 |  Joey Mawson | Arden International | 1.51,180 | +0,565 | 10 |
| 11 | 23 |  Christian Lundgaard | MP Motorsport | 1.51,266 | +0,651 | 11 |
| 12 | 4 |  Jake Hughes | ART Grand Prix | 1.51,308 | +0,693 | 12 |
| 13 | 9 |  Tatiana Calderón | Jenzer Motorsport | 1.51,338 | +0,723 | 13 |
| 14 | 11 |  David Beckmann | Jenzer Motorsport | 1.51,409 | +0,794 | 14 |
| 15 | 7 |  Ryan Tveter | Trident | 1.51,450 | +0,835 | 15 |
| 16 | 10 |  Juan Manuel Correa | Jenzer Motorsport | 1.51,470 | +0,855 | 16 |
| 17 | 19 |  Simo Laaksonen | Campos Racing | 1.51,614 | +0,999 | 17 |
| 18 | 14 |  Gabriel Aubry | Arden International | 1.51,631 | +1,016 | 18 |
| 19 | 15 |  Julien Falchero | Arden International | 1.51,758 | +1,143 | 19 |
| 20 | 20 |  Diego Menchaca | Campos Racing | 1.51,797 | +1,182 | 20 |
Lähde:
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 2 |  Anthoine Hubert | ART Grand Prix | 20 | 37.55,061 | 2 | 25+2 |
| 2. | 3 |  Nikita Mazepin | ART Grand Prix | 20 | +5,034 | 4 | 18 |
| 3. | 6 |  Giuliano Alesi | Trident | 20 | +9,006 | 3 | 15 |
| 4. | 18 |  Leonardo Pulcini | Campos Racing | 20 | +11,592 | 5 | 12 |
| 5. | 8 |  Alessio Lorandi | Trident | 20 | +14,379 | 8 | 10 |
| 6. | 5 |  Pedro Piquet | Trident | 20 | +20,086 | 9 | 8 |
| 7. | 16 |  Joey Mawson | Arden International | 20 | +26,652 | 10 | 6 |
| 8. | 1 |  Callum Ilott | ART Grand Prix | 20 | +26,886 | 7 | 4 |
| 9. | 10 |  Juan Manuel Correa | Jenzer Motorsport | 20 | +27,798 | 16 | 2 |
| 10. | 4 |  Jake Hughes | ART Grand Prix | 20 | +28,091 | 12 | 1 |
| 11. | 7 |  Ryan Tveter | Trident | 20 | +28,156 | 15 |  |
| 12. | 23 |  Christian Lundgaard | MP Motorsport | 20 | +28,202 | 11 |  |
| 13. | 19 |  Simo Laaksonen | Campos Racing | 20 | +42,542 | 17 |  |
| 14. | 20 |  Diego Menchaca | Campos Racing | 20 | +43,005 | 20 |  |
| 15. | 14 |  Gabriel Aubry | Arden International | 20 | +43,876 | 18 |  |
| 16. | 15 |  Julien Falchero | Arden International | 20 | +48,045 | 19 |  |
| 17. | 9 |  Tatiana Calderón | Jenzer Motorsport | 20 | +48,955 | 13 |  |
| 18. | 11 |  David Beckmann | Jenzer Motorsport | 20 | +1.03,053 | 14 |  |
| DSQ | 22 |  Dorian Boccolacci | MP Motorsport | 20 | Hylättiin | 1 | 4 |
| DSQ | 24 |  Niko Kari | MP Motorsport | 20 | Hylättiin | 6 |  |
Lähde:
Dorian Boccolacci ja Niko Kari hylättiin, koska heidän autoistaan ei saatu otettua pakollista yhden litran suuruista polttoainenäytettä.
Tulokset > Sunnuntain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Callum Ilott | ART Grand Prix | 15 | 28.35,270 | 1 | 15 |
| 2. | 5 |  Pedro Piquet | Trident | 15 | +3,491 | 3 | 12 |
| 3. | 16 |  Joey Mawson | Arden International | 15 | +5,037 | 2 | 10 |
| 4. | 8 |  Alessio Lorandi | Trident | 15 | +6,076 | 4 | 8 |
| 5. | 3 |  Nikita Mazepin | ART Grand Prix | 15 | +6,799 | 7 | 6 |
| 6. | 6 |  Giuliano Alesi | Trident | 15 | +7,045 | 6 | 4 |
| 7. | 2 |  Anthoine Hubert | ART Grand Prix | 15 | +8,464 | 8 | 2+2 |
| 8. | 18 |  Leonardo Pulcini | Campos Racing | 15 | +12,845 | 5 | 1 |
| 9. | 7 |  Ryan Tveter | Trident | 15 | +13,197 | 11 |  |
| 10. | 11 |  David Beckmann | Jenzer Motorsport | 15 | +14,474 | 18 |  |
| 11. | 19 |  Simo Laaksonen | Campos Racing | 15 | +17,604 | 13 |  |
| 12. | 10 |  Juan Manuel Correa | Jenzer Motorsport | 15 | +21,339 | 9 |  |
| 13. | 23 |  Christian Lundgaard | MP Motorsport | 15 | +22,040 | 12 |  |
| 14. | 22 |  Dorian Boccolacci | MP Motorsport | 15 | +22,222 | 19 |  |
| 15. | 15 |  Julien Falchero | Arden International | 15 | +23,587 | 16 |  |
| 16. | 9 |  Tatiana Calderón | Jenzer Motorsport | 15 | +59,395 | 17 |  |
| 17. | 4 |  Jake Hughes | ART Grand Prix | 15 | +1.14,335 | 10 |  |
| Kesk. | 24 |  Niko Kari | MP Motorsport | 4 | Rengasrikko | 20 |  |
| Kesk. | 14 |  Gabriel Aubry | Arden International | 0 | DNF | 15 |  |
| Kesk. | 20 |  Diego Menchaca | Campos Racing | 0 | DNF | 14 |  |
Lähde:
Muuta

Anthoine Hubertin ja Callum Ilottin ensimmäinen voitto.
Pedro Piquetin ja Joey Mawsonin ensimmäinen palkintosija.
Dorian Boccolaccin ensimmäinen paalupaikka.
Christian Lundgaardin ensimmäinen kilpailu.
Gustav Heinemann

| Gustav Heinemann |
| --- | --- |
 Gustav Heinemann vuonna 1969.
Saksan 3. liittopresidentti
 1. heinäkuuta 1969 – 30. kesäkuuta 1974  
Liittokansleri:  Kurt Georg Kiesinger   Willy Brandt   Helmut Schmidt
Edeltäjä:  Heinrich Lübke
Seuraaja:  Walter Scheel
Henkilötiedot
Syntynyt: 23. heinäkuuta 1899 Schwelm, Saksan keisarikunta
Kuollut: 7. heinäkuuta 1976 (76 vuotta) Essen, Länsi-Saksa
Puoliso:  Hilda Heinemann
Tiedot
Puolue:  SPD
Uskonto:  Luterilainen
 Nimikirjoitus
Gustav Walter Heinemann (23. heinäkuuta 1899 Schwelm, Saksan keisarikunta – 7. heinäkuuta 1976 Essen, Länsi-Saksa) oli saksalainen sosiaalidemokraattinen poliitikko. Hän oli Essenin pormestari vuosina 1946–1949 ja Saksan liittopresidentti 1969–1974. Heinemann toimi myös sisä- ja oikeusministerinä.
Gas Panic!

| ”Gas Panic!” Oasis |
| --- | --- | --- |

Singlen tiedot
 Albumilta: Standing on the Shoulder of Giants
 B-puoli: ”Gas Panic! (Live)”
 Julkaistu: 28. helmikuuta 2000
 Formaatti: CD-levy
 Tekijä(t): Noel Gallagher
 Tuottaja(t): Mark Stent, Noel Gallagher
 Tyylilaji: psykedeelinen rock
 Kesto: 06.08
 Levy-yhtiö: Big Brother Recordings Epic Records
Oasiksen muut singlet
| ”Go Let It Out” 2000 | ”Gas Panic!” 2000 | ”Where Did It All Go Wrong?” 2000 |
Gas Panic! on brittiläisen rockyhtye Oasiksen kappale, joka on kuudes raita yhtyeen neljännellä studioalbumilla Standing on the Shoulder of Giants. Se julkaistiin promosinglenä Brasiliassa alkuvuodesta 2000. Kappaletta ei julkaistu muualla singlenä, eikä se saanut listasijoituksia, mutta se on yksi suosituimpia ja arvostetuimpia kappaleita etenkin yhtyeen fanien keskuudessa.
”Gas Panic!” kuului Oasiksen soittolistaan Standing on the Shoulder of Giants Tour -kiertueella, ja sitä soitettiin myös joitakin kertoja vuoden 2002 Heathen Chemistry Tour -kiertueella. ”Gas Panic!” sisältyi Familiar to Millions -livealbumille, ja lisäksi kappaleen demoversio oli ”Who Feels Love?” -singlen B-puolena.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Gas Panic! (Album Version)  | 8.01 |  |  |  |  |  |  |  |
| 2. | Gas Panic! (Live Edit)  | 4.09 |  |  |  |  |  |  |  |
|  |  | 12.10 |  |  |  |  |  |  |  |
Kokoonpano ja henkilöstö

| --- | --- |
 Yhtye Liam Gallagher – laulu  Noel Gallagher – sähkökitara, akustinen kitara  Alan White – rummut, lyömäsoittimet Lisämuusikot Paul Stacey – basso  Mark Feltham – huuliharppu  Tony Donaldson – minimoog, mellotron  Charlotte Glasson – huilu :  Tuotanto Tuotanto ja äänisuunnittelu: Mark Stent  Tekniikka: Paul Stacey  Avustava tekniikka: Wayne Wilkins, Paul Walton, Aaron Pratley  Masterointi: Howie Weinberg  Ohjelmointi ja Pro Tools -efektit: Jan ”Stan” Kybert  Studioavustaja: Steve ”Rambo” Robinson